Document ID: 32004R0555

KOMISIJAS REGULA (EK) Nr. 555/2004
(2004. gada 25. marts),
ar ko groza Regulu (EK) Nr. 1555/96 attiecībā uz apjomiem, kas iedarbina papildu nodokļu mehānismu attiecībā uz tomātiem, artišokiem, tumšzaļajiem kabačiem, apelsīniem, citroniem un āboliem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopīgo organizāciju[1], un jo īpaši tās 33. panta 4. punktu,
tā kā:
(1) Komisijas 1996. gada 30. jūlija Regulā (EK) Nr. 1555/96 par noteikumiem, kā piemērot papildu ievedmuitas nodokļus augļiem un dārzeņiem[2], ir paredzēta tās pielikumā uzskaitīto produktu importa uzraudzība. Šāda uzraudzība ir jāveic saskaņā ar 308.d pantu Komisijas 1993. gada 2. jūlija Regulā (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi[3].
(2) Atbilstoši 5. panta 4. punktam Lauksaimniecības nolīgumā, kas noslēgts daudzpusējo tirdzniecības sarunu Urugvajas kārtā[4], un ņemot vērā jaunākos pieejamos datus par 2000., 2001. un 2002. gadu, apjomi, kas iedarbina papildu nodokļu uzlikšanas mehānismu attiecībā uz tomātiem, artišokiem, tumšzaļajiem kabačiem, apelsīniem, citroniem un āboliem, ir jākoriģē atbilstoši jaunajai situācijai sakarā ar Kopienas paplašināšanos 2004. gada 1. maijā.
(3) Eiropas Kopienas un Marokas Karalistes Nolīgumā vēstuļu apmaiņas veidā par savstarpējiem liberalizācijas pasākumiem un EK un Marokas Asociācijas līguma 1. un 3. protokola aizstāšanu, kas apstiprināts ar Padomes Lēmumu 2003/914/EK[5], ir paredzēts jauns režīms, ko piemēro Marokas izcelsmes tomātu ievešanai Kopienā. Tādēļ ir jāgroza papildu nodokļu mehānisma iedarbošanās laika posmi.
(4) Tādēļ ir jāgroza Regula (EK) Nr. 1555/96.
(5) Šajā regulā paredzētie pasākumi ir saskaņā ar Svaigu augļu un dārzeņu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1555/96 pielikumu aizstāj ar šīs regulas pielikumu.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2004. gada 1. aprīļa.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 25. martā

Labels: 3
17
15